## Marián Cano ressalta que la Comunitat Valenciana ha registrat “el millor mes de maig de la història en creació d’empreses”

*** La xifra suposa un increment del 27,4 % en la creació d’empreses respecte al mes de maig de 2024, amb 1.726 noves mercantils**

La consellera d’Innovació, Indústria, Comerç i Turisme, Marián Cano, ha destacat que “la Comunitat Valenciana ha registrat la millor dada de creació d’empreses el mes de maig”, amb un total de 1.726 noves mercantils, segons les dades que ha fet públiques l’Institut Nacional d’Estadística (INE).

Marián Cano s’ha mostrat satisfeta davant dels bons resultats del mes de maig, que permeten a la Comunitat Valenciana deixar arrere les xifres negatives registrades el mes d’abril.

“L’increment de la creació d’empreses és un barem del dinamisme de la nostra economia i de l’existència de persones disposades a mamprendre i assumir riscos, en un clima empresarial favorable”, ha indicat.

“És necessari continuar treballant per a facilitar l’obertura de negocis amb suport institucional i finançament, perquè d’això depén la creació d’ocupació i la diversificació econòmica, entre molts altres factors”, ha afegit.

El mes de maig s’han constituït un total de 1.726 empreses, amb un capital de 39,87 milions d’euros, la qual cosa suposa un 22,68 % més que en el mateix mes de l’any 2024.

En este mateix període, 142 empreses van tancar en la Comunitat, 121 de manera voluntària, 3 per fusió amb altres societats i les altres 18 restants per altres causes.

Per la seua banda, el nombre de societats mercantils que van ampliar capital en la Comunitat Valenciana es va incrementar un 7,3 % en maig, fins a les 265 empreses, amb un capital subscrit de 77,03 milions d’euros.

Fecha: 09/07/2025